borneol
Store norske leksikon,Realfag,Kjemi,Organisk kjemi,Organiske forbindelser
Borneol er en kjemisk forbindelse med kjemisk formel C10H18O. Den er et monoterpen med egenartet kamferlignende lukt og brennende smak. Stoffet løses lett i alkohol og eter, men nesten ikke i vann.
Borneol finnes i flere isomere former. Den vanlige handelsvaren har smeltepunkt på ca. 203 °C og fremstilles ved reduksjon av kamfer eller utvinnes av et tre, Dryobalanops aromatica, som vokser på Sumatra og Borneo. Den finnes også i mange eteriske oljer, blant annet lavendel- og rosmarinolje.Borneol brukes noe i medisinen, i parfymeindustrien og i syntese, særlig til fremstilling av bornylestere. Les mer i Store norske leksikon organisk kjemi